Citrus

Citrus L., 1753 el ze un zènaro de angiosperme de ła fameja Rutaceae (sotofameja Aurantioideae).

I ze tuti grandi arbusti o àlbere senpreverdi che i riva a 5–15 m de altura. I fruti i ze fragranti e ła majorparte i ze pieni de sugo. I contien na larga persentuałe de àsido sìtrego che ła ghe da ai fruti el caratarìstego odor e saor a-strenzente. I ze anca òtime fonti de vitamina C.

Se pensa che i gàpia avesto orìzane in Azia tropegałe e subtropegałe.

 Orìzane e distribusion 
Cofà tuti i agrumi, i Citrus i ga orìzane da l'Azia sudorientałe, a sud de l'Himalaya (India, Pakistan, Birmania) fin a ła Cina Meridionałe, Thailandia, Malaysia, Fiłipine e Indonèzia. De ste zone, ła ze l'Ìndia cheła co pì forme selvàdeghe.

La so cultivasion ła ze scumisiada sirca 3000 ani fa, inisialmente par ricavar profumi e par fini ornamentałi, e de sevente par prodùzare fruti comestìbiłi. Atualmente el ze cultivà soratuto inte l'àrea mediterànea, in Mèdio Oriente, in Braziłe, in Flòrida, Całifornia, Caràibi, ma anca in Sudafrica, Mozanbigo, Austràlia, oltre che par òvio anca inte łe zone aziàteghe de orìzane.

 Tasonomia 
El zènaro Citrus el ga drento łe seventi spece:
miniatura|Citrus paradisi

 Citrus assamensis R.M.Dutta & Bhattacharya
 Citrus aurantiaca Swingle
 Citrus aurantiifolia (Christm.) Swingle - Limetara
 Citrus × aurantium L. - Naransara amara
 Citrus australasica F.Muell. - ła produze:caviałe de limon o finger lime
 Citrus australis (A.Cunn. ex Mudie) Planch. - Limonara australiana, gympie
 Citrus cavaleriei H.Lév. ex Cavalerie
 Citrus garrawayi F.M.Bailey - Limetara del Monte White
 Citrus glauca (Lindl.) Burkill
 Citrus gracilis Mabb.
 Citrus halimii B.C.Stone
 Citrus hystrix DC. - Limetara kaffir o combava
 Citrus indica Yu.Tanaka
 Citrus inodora F.M.Bailey
 Citrus japonica Thunb. Kumquat
 Citrus junos Siebold ex Tanaka - Naransara juzu
 Citrus khasya Markovitch
 Citrus latipes (Swingle) Yu.Tanaka - Papeda de Khasi
 Citrus limon  (L.) Osbeck - Limonara
 Citrus lucida (Scheff.) Mabb.
 Citrus maxima (Burm.) Merr. - Pomełara
 Citrus medica L. - Cedrara (Sedrara)
 Citrus mitis Blanco
 Citrus nobilis Lour.
 Citrus paradisi Macfad. - Ponpelmara
 Citrus polyandra Yu.Tanaka
 Citrus × polytrifolia Govaerts
 Citrus reticulata Blanco - Mandarinara
 Citrus sinensis (L.) Osbeck - Naransara dolce
 Citrus swinglei Burkill ex Harms
 Citrus trifoliata L. - Naransara trifojada
 Citrus warburgina F.M.Bailey
 Citrus wintersii Mabb.

ibridasion de no serta cołocasion 
 Citrus × aurantium bizzarria - naransa Bizzarria
 Citrus × bergamia - bergamoto
 Citrus × clementina - clementina
 Citrus × floridana - incrozo intrà Citrus maxima e Citrus japonica
 Citrus × ichangensis - limon limeta
 Citrus × latifolia - limeta persiana
 Citrus × limettoides - limeta dolse de Palestina
 Citrus × lumia - lumia
 Citrus × microcarpa - całamondin - incrozo intrà Citrus reticulata e  Citrus japonica
 Citrus × myrtifolia - chinoto
 Citrus × tangelo - mapo.
 Citrus × tangerina - mandarin tanzerino
 Citrus × unshiu - mandarin satsuma
 Citrus × volkameriana - limon volkameriano
 Citrus × monstruosa  - Ponpía de Siniscola

 Cultivasion
Dal momento che łe àlbare del zènaro łe se ibridiza racuanto fàsiłe, tute łe àlbare cultivae łe ze produzeste incalmando łe vołeste cultivar in piante prozenidore sełesionae par ła rezistenza a łe małatie e par ła rusteghità.

Łe àlbare del zènaro Citrus no łe riese sofrire zeneralmente łe zełae invernałi, solché poche ibridasion łe ze bone de sofrir tenperadure soto el ponto de zeło (0 °C) ma no łe produze fruti de cuałità. Łe àlbare in cuestion łe crese ben inte on clima sołivo e ùmido costante, co na bona irigasion. Siben łe sìpia  latifoje, łe ze senpreverdi e no łe perde mai łe foje.

Łe àlbare łe fiorise in primavera e i fruti i vien fora poco dopo. I fruti i taca madurar in autuno o inte el scumìsio de l'inverno, dipendendo da la spece, e el so sugo el tende indolsirse co ła madurasion.

Racuanti amadori i cultiva spece nane in pitaro o sere ("orànzerie" o "limonare") inte łe àree andove ze masa fredo par cultivarle a sieło seren. Un clima justo, un justo inrajamento sołivo e na fonte de àcua coriva i ze nesesari par produre e far madurar i fruti.

 Dòpari 
Na spece doparada in profumaria par łe so note fresche de testa el ze el bergamoto (Citrus × bergamia Risso et Poiteau).

Sta spece se ła vegnese cultivada inte ła provincia de Rejo Całàbria (Itàlia), sevendo łe regołaminti de on disiplinar de produsion, ła godaria del màrchio DOP ( Denominazione di Origine Protetta) istituio da ła Comunità eoropea par łe so partegołari caratarìsteghe.

I fiuri de łe piante de ciuciae da łe ave e de consevensa ghe se połe ricavar bon miełe profumà, parché el zènaro Citrus el ze fato da bone piante mełìfare e de intarese aviculturałe.

 Voze corełae 
 Agrumi

 Bibliografia 

 Notasion 

Altri projeti

 Linganbi foresti 

 - a comprehensively illustrated website with descriptions and uses of over 400 varieties of Citrus.